Poytaxtning Shayxontohur tumanida joylashgan bir necha mahallalarida gaz ta’minoti vaqtincha to‘xtatiladi. Foto: Shutterstock Toshkent shahar hokimligi xabariga ko‘ra, Shayxontohur tumani Ibn Sino mavzesi, Beltepa ko‘chasidan o‘tgan o‘rta bosimli gaz quvurida nosozlik yuzaga kelgan. Shu bois, 2023 yil 5 yanvar soat 10:00 dan 19:00 ga qadar Shayxontohur tumanining bir necha mahallalarida gaz ta’minoti to‘xtatiladi. Beltepa ko‘chasidagi 23 ta ko‘p qavatli uy;   Ibn Sino mavzesidagi 13 ta ko‘p qavatli uy;   Jarariq mavzesidagi 21 ta ko‘p qavatli uy;   Mingtepa ko‘chasidagi 4 ta ko‘p qavatli uy;   Yangi Jarariq mahallasidagi 900 ta xonadon;   Oqibat ko‘chasidagi 150 ta xonadon;   Uyg‘un ko‘chasidagi 150 ta xonadon;   Ipakchilik mahallasidagi 140 ta xonadon. Shuningdek, 8 ta novvoyxona, 14 ta ovqatlanish shoxobchasi, 8 ta ishlab chiqarish korxonasi hamda 4 ta MTT da ham gaz ta’minoti vaqtincha to‘xtatiladi. 3-Issiqlik markazida gaz bosimi me’yoridan past bo‘ladi.